b'\n_START_ARTICLE_\nJanez Orel\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1952 na Medicinski fakulteti v Ljubljani je postal 1960 specialist kirurg in 1970 doktor medicinskih znanosti. Sprva je bil zaposlen na kirur\xc5\xa1kem oddelku Splo\xc5\xa1ne bolni\xc5\xa1nice v Celju (1953-1963), nato na Kirur\xc5\xa1ki kliniki v Ljubljani, v letih 1979\xe2\x88\x921993 je bil predstojnik Univerzitetne klinike za torokalno kirurgijo. Leta 1978 je postal izredni profesor, 1983 pa redni profesor na MF v Ljubljani. Strokovno se je izpopolnjeval v Lyonu (1968), Bristolu, Birmingham, Londonu (1972), Moskvi (1983), Torontu (1985) in na Japonskem (1985)._NEWLINE_Glavno podro\xc4\x8dje njegovega dela je bila kirurgija organov prsnega ko\xc5\xa1a, zlasti plju\xc4\x8d in po\xc5\xbeiralnika. Vodil je ve\xc4\x8d raziskovalnih skupin pri mednarodnih projektih zdravljenju raka plju\xc4\x8d in po\xc5\xbeiralnika. Objavil je ve\xc4\x8d samostojnih publikacij, preko 100 znanstvenih in strokovnih razprav v doma\xc4\x8di in tuji literaturi ter preko 80 povzetkov predavanj s strokovnih sre\xc4\x8danj.'